medieval-data/medieval-letters huggingface dataset:
XVI.  Ad R. Massiliensem abbatem.--Permittit ei et fratribus suis divinum officium celebrare in Tarasconensi S. Nicolai ecclesia, eamque consecrari facere.   (Anno 1119, Jul. 1.) [Ex archivis S. Victoris Massiliensis eruit D. Furnerius. --Edidit D. Marten.,  ampl. Collect.,  I, 663.]
Author: Calixtus II

CALIXTUS episcopus, servus servorum Dei, dilectis filiis R. Massiliensi abbati et ejus fratribus S. et A. B.

Dominus praedecessor noster sanctae memoriae Urbanus papa, uti ex ejus et domini papae Gelasii litteris intelleximus, Richardo Narbonensi archiepiscopo, tunc Massiliensi abbati, auctoritatis suae favorem dedit, ut apud Tarasconem, in loco videlicet donationis comitissae Stephaniae, ad honorem Dei ecclesiam aedificaret. Ipsemet etiam pontifex in eodem loco crucem fixit, et aquam benedictam sparsit. Et nos itaque monasterio vestro suam volentes justitiam conservari, licentiam vobis damus ut in loco ipso fratres vestri divina officia celebrent, et postquam ecclesia perfecta fuerit, si Avenionensis episcopus eam consecrare aut noluerit, aut propter clericorum contradictionem nequiverit, a quo malueritis catholico consecrari episcopo faciatis. Datum Biterris Kal. Julii.
XVII.  Excerptum bullae datae in gratiam monasterii S. Mariae Soricinensis.   (Anno 1119, Jul. 6.) [  Gall. Christ.  XIII, instr. 266.]
Author: Calixtus II

Calixtus papa II Amelii Tolosani episcopi, Petrique Soricinensis abbatis petitionibus innuens, Beatae Mariae Soricinense monasterium cum omnibus ad ipsum pertinentibus sub apostolicae sedis tutelam suscipit, et contra pravorum hominum nequitiam protectionis suae patrocinio communit, statuens ut quaecunque bona, quascunque possessiones idem coenobium legitime possidet, aut in futurum, largiente Deo, juste atque canonice adipisci poterit, firma ipsi Petro ejusque successoribus et illibata permaneant. In quibus, inquit, haec propriis nominibus exprimenda duximus ipsam villam Soricinensem cum ecclesiis S. Martini et S. Michaelis, necnon decimis, oblationibus et aliis ad eam pertinentibus; ecclesiam Sancti Vincentii de Gandels, Sanctae Mariae de Blan, Sancti Martini de Podio Laurentii, Sancti Petri de Poditio, Sancti Anatolii, Sancti Salvii, Sancti Saturnini de Cadicio, Sancti Martini de Maderio, Sancti Pardulfi, Sancti Stephani de Cocoringo, cum earum pertinentiis; villam de Palajaco cum ecclesiis Sancti Martini et Sancti Joannis, ecclesiam Sancti Martini de Superio, Sanctae Mariae du Cauce, Sancti Genesii de Peirenhx; villam Pictam cum ecclesia Sancti Joannis et omnibus ad ipsam pertinentibus; villam Mauri in Ausciensi pago, monasterium Sancti Petri Cellamedulfi cum appendiciis suis. Obeunte te ejusdem loci abbate, inquit pontifex, vel tuorum quolibet successorum, nullus ibi quilibet subreptionis astutia seu violentia praeponatur, nisi quem fratres communi consensu, vel fratrum pars consilii sanioris, secundum Dei timorem et beati Benedicti Regulam praeviderit eligendum.

Datum apud castellum Avenionum per manum Grisogoni sanctae Romanae Ecclesiae diaconi cardinalis ac bibliothecarii, secundo Nonas Julii, indict. XIII, Dominicae Incarnationis anno 1120, pontificatus nostri secundo.
XVIII.  Ecclesia S. Polycarpi confirmatur monasterio Electi.   (Anno 1119, Jul. 14.) [MANSI,  Concil.,  XXI, 231.]
Author: Calixtus II
Date:  [1119] [ f. primo]

CALIXTUS episcopus, servus servorum Dei, dilecto filio RAIMUNDO Electensi abbati, salutem et apostolicam benedictionem.

Super ecclesia S. Polycarpi jam diu a praedecessore nostro sanctae memoriae Paschale papa inter vestrum et Crassense monasterium definitio facta est; nuper autem in concilio quod per Dei gratiam Tolosae celebravimus, Crassensis abbas Berengarius querelam deposuit, quod in definitione illa Crassense fuerit monasterium aggravatum, pro eo quod in unius tantum Crassensis fratris praesentia judicium fuerit promulgatum. Ne igitur aliqua ei conquerendi relinqueretur occasio, ex abundanti querimoniam ejus audivimus. Causa tamen diligentius indagata, nihil aliud in ea invenire potuimus quam quod praedicti domini nostri sententia definivit. Ea propter nos auctore Deo quod a sede apostolica de ipsa B. Polycarpi ecclesia constitutum est, ejusdem sedis apostolicae auctoritate firmamus, et ratum in perpetuum manere decernimus, praecipientes ut nulli omnino hominum liceat locum illum ab Electensis monasterii subjectione subtrahere, aut temerariis vos inde vexationibus fatigare. Si quis ergo decreti hujus tenore cognito, temere, quod absit! contraire tentaverit, honoris et officii sui periculum patiatur, aut excommunicationis ultione plectatur, nisi praesumptionem suam digna satisfactione correxerit. Fratres qui nostrae huic retractationi et decisioni interfuerunt, hi sunt: Cono Praenestinus et Lambertus Hostiensis episcopi; Boso, Deusdedit presbyteri; Petrus et Gregorius diaconi cardinales; Ricardus Narbonensis, Ato Arelatensis, Bernardus Auxiensis archiepiscopi; Raimundus Barbastrensis, Gualterius Magalonensis, Arnaldus Carcasiensis, Amelius Tolosanus, Berengarius Gerundensis, Gregorius Bigorritanus episcopi; Bernardus Atonis vicecomes Biterrensis, Centullus comes Bigorritanus. Ego Calixtus catholicae Ecclesiae episcopus. Datum Tolosae per manum Grisogoni S. R. E. diaconi cardinalis ac bibliothecarii, II Idus Julii, indictione XII, Dominicae Incarnationis anno 1120 , pontificatus autem domini Calixti II papae anno priori .
XIX.  Ad Didacum episcopum Compostellanum.--Concilio « in festivitate B. Lucae » Remis celebrando eum interesse vult.   (Anno 1119, Jul. 14.) [FLOREZ,  Esp. sagr.,  XX, 278.]
Author: Calixtus II

CALIXTUS episcopus, servus servorum Dei, venerabili fratri DIDACO Compostellano episcopo, salutem et apostolicam benedictionem.

Ante susceptum apostolicae sedis ministerium fraterna te charitate dileximus; nunc divina dispositione in ejusdem regimine constituti, tanto amplius te diligere volumus, quanto plenius id facere commissa nobis administratio persuadet. Quamobrem fraternitatem tuam litteris praesentibus visitantes, rogamus atque monemus ut secundum concessam tibi a Domino facultatem matrem tuam Romanam Ecclesiam studeas adjuvare. Nos enim et te et Ecclesiam tuam, in quantum permiserit Dominus, honore debito volumus honorare. Rogamus etiam pro rege nepote nostro, ut eum pro dilectione nostra ita viriliter et constanter adjuves et sustentes, quatenus te nos libentius in tuis possimus petitionibus exaudire. Quae minus litteris continentur, filiis suis et fidelibus utrinque Petro, Girardo et A. plenius referenda commisimus. Concilio quod praestante Deo Remis in festivitate B. Lucae celebrare disposuimus, fraternitatem tuam interesse mandamus, si quo modo fieri possit. Quod si praepeditione canonica fueris praepeditus, priusquam montes transeamus, nostro te conspectui repraesentes. Datum Tolosae, II Idus Julii.
XX.  Bulla de dono ecclesiae Sanctae Liberatae facto Stephano abbati Casae-Dei ab Hildeberto episcopo Agennensi.  (Anno 1119, Jul. 15.[  Gall. Christ.,  II, instr., 428.]
Author: Calixtus II

CALIXTUS episcopus, servus servorum Dei, dilecto filio STEPHANO, abbati monasterii Casae-Dei, salutem et apostolicam benedictionem.

In ecclesia B. Liberatae, quae in Agennensi parochia sita est, clerici quondam saeculari nimium conversatione vivebant. Nuper vero divina gratia aspirati, pro vitae suae correctione et se et locum suum vestro monasterio contulerunt, quatenus ibi deinceps omnipotenti Deo sub monastici ordinis regula serviantur. Verum ne frater noster Hildebertus Aginnensis episcopus gravari super hoc videretur, eum praesentem rogavimus, ut praefatam ecclesiam ad honorem Dei et monasticae religionis disciplinam deinceps inibi conservandam coenobio vestro concederet: aliter enim fratres tui eam suscipere recusabant. Ille vero nostris precibus inclinatus, pro desiderio, et pura, ut credimus, voluntate, eamdem B. Liberatae ecclesiam cum pertinentiis suis B. Roberto vestrisque monachis praesentibus atque futuris per manus nostras plenaria donatione concessit, salvo episcopali jure, quod in eadem ecclesia hactenus visus est habuisse. Nos igitur hanc praedicti episcopi concessionem tanquam per nos factam apostolicae sedis auctoritate firmamus, et saepe dictam B. Liberatae ecclesiam, in tua tuorumque successorum tuitione ac dispositione per omnia perpetua stabilitate manere decernimus. Sane si quis huic nostro decreto, quod absit! contraire tentaverit, honoris et officii sui periculum patiatur, aut excommunicationis poena plectatur, nisi praesumptionem suam digna satisfactione correxerit. Datum Tolosae Idibus Julii, indictione XII, Dominicae Incarnationis anno 1120, pontificatus autem domini Calixti papae II primo.
XXII.  Ad B. praepositum clerum et populum Hildesheimensem.   (Anno 1119, Jul. 15.) [Ex codice Hildesh. saec. XV, qui servatur in tabulario reg. Hannoverano edidit JAFFÉ,  Regesta pontif. Rom.,  p. 529, cum hac mentione: « Misit H. Sudendorf V. D. » ]
Author: Calixtus II
Date:  [vid. leg. Id. Julii.]

B. praeposito, clero et populo Hildesheimensi, salutem et apostolicam benedictionem.

In octavis apostolorum Tolosae cum fratribus nostris archiepiscopis et episcopis et abbatibus provinciae Goczie Guasconiae concilium celebravimus. Ibi per Dei gratiam investitura penitus damnata est. Quamobrem universitatem vestram visitatione sedis apostolicae visitantes, rogamus et praecipimus ut illum qui per saecularem potentiam vestram invasit Ecclesiam, a vobis repellatis, et infra XX dies postquam litteras istas susceperitis, canonicam electionem facere maturetis. Datum Tolosae Non. Junii

Notes: (6 Julii) (Galliae?)
XXIII.  Berengario abbati monasterii Crassensis in Septimania ejusque successoribus ecclesiam S. Petri de Valeriis « sub censu annuo duorum aureorum » concedit.   (Anno 1119, Jul. 20.) [BALUZ.,  Miscell.  ed. Luc., III, 13
Author: Calixtus II

CALIXTUS episcopus, servus servorum Dei, dilecto filio BERENGARIO Crassensis monasterii abbati, salutem et apostolicam benedictionem.

Et justitiae ratio et rationis ordo nos admonet et compellit Ecclesiarum destitutioni paterna sollicitudine providere, illarum maxime quae specialiter ad sedem videntur apostolicam pertinere. Siquidem Beati Petri de Valeriis ecclesia, quae sanctae Romanae Ecclesiae juris est, interius exteriusque attrita et tam in spiritualibus quam etiam in temporalibus plurimum diminuta est. Eapropter nos eidem loco affectione debita providentes, tibi, dilecte in Christo fili Berengari abbas, tuisque successoribus sub censu annuo duorum aureorum regendum disponendumque committimus cum omnibus ad ipsum pertinentibus et cum omni libertate atque immunitate quam ei Dominus praedecessor noster sanctae memoriae Paschalis papa per privilegii sui paginam concessisse dignoscitur, quandiu videlicet vos apostolicae sedis communionem et gratiam habueritis, et in monasterio vestro monastici ordinis disciplina Domino praestante viguerit. Confidimus enim de omnipotentis Dei misericordia et religione vestra, quia per industriam vestram locus ille in religionis statum reduci et in temporalibus etiam debeat per Dei gratiam augmentari. Vestra igitur interest et in Romanae deinceps Ecclesiae obedientia et servitio devotius et enixius permanere, et de loci ipsius incremento ita sollicitudinem gerere ut largiente Deo hac semper habeamini gratia digniores. Si qua sane persona temere, quod absit! nostrae huic commissioni obviare tentaverit, honoris et officii sui periculum patiatur, aut excommunicationis ultione plectatur, nisi praesumptionem suam digna satisfactione correxerit. Ego Petrus diaconus cardinalis Sanctorum Cosmae Ego Calixtus catholicae Ecclesiae episcopus. Ego Joannes presbyter cardinalis de titulo Sancti Grisogoni. et Damiani. Datum apud Sanctum Theodardum per manum Grisogoni sanctae Romanae Ecclesiae diaconi cardinalis ac bibliothecarii, XIII Kalendas Augusti, indictione XII, Dominicae Incarnationis anno 1119, pontificatus autem domini Calixti II papae anno primo.
XXIV.  Ad illustrem feminam Jussolinam et filios ejus, ejusdem argumenti cum superiore.   (Anno 1119, Jul. 20.) [BALUZ.,  ibid.  ]
Author: Calixtus II

CALIXTUS episcopus, servus servorum Dei, dilectae filiae JUSSOLINAE illustri feminae et filiis ejus PETRO SICARDI et RAINARDO DE PERIGNANO, salutem et apostolicam benedictionem.

Gratias omnipotenti Deo et nobilitati vestrae referimus quod Beati Petri de Valeriis ecclesiam, quae Romanae Ecclesiae juris est, tanquam boni patroni et juvistis hactenus et fovistis. Rogamus autem ut idipsum deinceps melius per Dei gratiam faciatis. Nos enim destructioni ejusdem loci affectione debita condolentes, eum dilecto filio nostro Berengario Crassensi abbati et successoribus ejus regendum disponendumque commisimus cum omnibus honoribus et possessionibus suis et cum omni libertate et immunitate, sicut in domini praedecessoris nostri sanctae memoriae Paschalis papae privilegio continetur. Confidimus enim de omnipotentis Dei misericordia quia per ejus industriam locus idem tam in spiritualibus quam in temporalibus etiam poterit restaurari. Iterum ergo dilectionem vestram rogamus, et vobis in peccatorum vestrorum remissionem injungimus, ut secundum datam divinitus facultatem praedictam ecclesiam juvare amplius et sustentare curetis. Si quis autem adversus hanc commissionem nostram agere tentaverit, vos eumdem locum protectionis vestrae auxilio defendatis. Omnipotens Dominus beatorum apostolorum Petri et Pauli precibus vos, quae ei placita sunt operantes, ab omnibus peccatis absolvat, et ad vitam perducat aeternam. Amen. Datum apud Sanctum Theudardum XIII Kalendas Augusti, indictione XII.
XXVI.  Ad Henricum Anglorum regem pro controversia de primatu Eboracensis Ecclesiae sedanda   (Anno 1119.) [  Monasticon Anglicanum,  III, 143.]
Author: Calixtus II

CALIXTUS episcopus, servus servorum Dei, charissimo in Christo filio HENRICO illustri Anglorum regi, salutem et apostolicam benedictionem.

Quaestio quae tam diu de professione illa inter Cantuariensem archiepiscopum et Eborum electum agitatur, et sedi apostolicae gravis est, et Eboracensi Ecclesiae non modicum ingerit detrimentum. Ea propter nobilitatem tuam rogamus, ut eosdem fratres nostros ad concilium pro quo eos vocavimus, sicut aliis jam his rogavimus, venire permittas; quatenus auctore Deo, in nostra et fratrum nostrorum praesentia diutina illa quaestio finem debitam sortiatur. Si quis etiam eorum antea nos visitare noluerit, eamdem ei tribuas facultatem.
XXVII.  Ad Herveum abbatem Rotonensis monasterii.--Kemperlegiensibus ablatam de Bella Insula pecuniam reddat vel ad Remense concilium rationem redditurus, accedat.   (Anno 1119, Aug. 3.) [Dom BOUQUET,  Recueil,  XV, 231.]
Author: Calixtus II

CALIXTUS episcopus, servus servorum Dei, dilecto filio HERVEO Rotonensi abbati salutem et apostolicam benedictionem.

Abbatis et fratrum monasterii Sanctae Crucis de Kemperlegio adversus te querelam accepimus, quod pecuniam de Bella Insula, quam per violentiam abstulisti, eis minime restitueris: super qua videlicet a confratre nostro Gerardo Engolismensi, tunc apostolicae sedis legato, judicium datum est. Praecipimus ergo dilectioni tuae ut aut sine dilatione pecuniam reddas, aut si quam te justitiam habere confidis, ad Remense concilium venias, rationem ibi super hoc, praestante Domino, plenarie redditurus. Data Petragoricis III Nonas Augusti.

Notes: ( Gurhandi )
XXIX.  Excerptum bullae Calixti papae II, pro SS. Trinit. Pictav.   (Anno 1119, Aug.-Sept,) [  Gall. Christ.  nov, II, instr. 362.]
Author: Calixtus II

Elisabeth abbatissae Pictaviensis monasterii SS. Trinitatis Calixtus papa confirmat bona monasterii, videlicet ecclesiam S. Petri de Camberria cum decima sua, ecclesiam S. Martini de Pailet cum decima sua, ecclesiam S. Juliani cum curte sua, ecclesiam S. Nicolai de Prato maledicto cum curte sua, ecclesiam S. Petri de Secondignec cum curte sua, ecclesiam S. Maximi de Contre cum curte sua, ecclesiam Sancti Ylarii de Villafolet cum curte sua, ecclesiam SS. Gervasii et Protasii cum curte sua, ecclesiam S. Mariae de la Forest cum integritate sua, ecclesiam S. Mariae de Murnai cum integritate sua, ecclesiam S. Gregorii in suburbio Pictavis cum integritate sua, ecclesiam S. Pelagii in suburbio cum integritate sua; infra ipsam civitatem Pictaviensem S. Petri puellare monasterium cum integritate sua, ita etiam ut cellerarius officium, et canonici praebendas de manu abbatissae in capitulo accipiant, et servitium debitum atque obedientiam, sicut hactenus fecisse noscuntur, monasterio et abbatissae prorsus exhibeant.

Datum Pictavi per manum Chrisogoni S. R. E. diaconi cardinalis ac bibliothecarii, v Kal. Septem. indict XII, Dominicae Incar. anno 1119 Calixti II anno primo.
XXX.  Bulla pro coenobio Sancti Vincentii Silvanectensis.   (Anno 1119, Sept. 3.) [  Gall. Christ.,  X, instr. 210.]
Author: Calixtus II

CALIXTUS episcopus, servus servorum Dei, dilecto filio BALDUINO ecclesiae Sancti Vincentii abbati, salutem et apostolicam benedictionem.

Ecclesiam Sancti Vincenti in suburbio Silvanectensi, in alodio regali, a rege Francorum Philippo et matre sua Anna fundatam, multis possessionibus dotatam et omni libertate adinstar regalium ecclesiarum Sanctae Genovefae Parisiensis, sanctique Frambaldi Silvanectensis donatam cognovimus. Hanc autem ecclesiam negligentia inhabitantium ad summam penitus miseriam deductam in tempore nostri apostolatus oculo pietatis et misericordiae respicientes sub tutela B. Petri suscepimus, et has quas juste obtinet, ut semper obtineat libertates, auctoritate apostolicae dignitatis confirmamus; quatenus eadem ecclesia in omni libertate cum atrio ac omnibus hospitatoribus ac suis servientibus permaneat, et ab eis oblationes, decimas et omnes sui juris redditus repetens, officia christianitatis ejusdem ecclesiae clerici honeste ac solemniter implere studeant, in eadem autem ecclesia clerici regulares sub professione S. Augustini perpetualiter Deo serviant, praecipimus. Et ne quis ipsum ordinem immutare vel disturbare praesumat, sub anathemate interdicentes; omnibus fidelibus qui causa devotionis bona eis largiri voluerint, in remissionem peccatorum suorum injungimus; tibi autem, fili Balduine, cui commissa est cura et sollicitudo praedictae ecclesiae, auctoritate apostolicae sedis et dignitatis concedimus, ut possessiones ecclesiae quas in tempore antecessorum tuorum tibi malefactores vel saeculi potestates praeoccupaverint, in quolibet episcopatu fuerint, libera voce valeas repetere et modis omnibus recuperare, nec eis valeat praesumptio suae invasionis, cum tibi et ecclesiae tuae valeat auctoritas justae et regiae donationis. In ecclesiis vero Beatae Mariae, Sancti Reguli, Sanctique Frambaldi ac Sancti Evremundi de Credulio, ut clerici ejusdem ecclesiae omnium indifferenter reddituum canonicam portionem obtineant praecipimus. Ne quis autem ecclesiae jam dictae injuriosus existere praesumat, sub anathemate interdicimus, et omnibus eidem loco justa servantibus apostolicae benedictionis gratiam impendimus. Datum apud Sanctum Florentinum , tertio Nonas Septembris.

Notes: ( in dioecesi
Senonensi )
XXXI.  Ad [Turgidum] Abrincensem et [Hildebertum] Cenomanensem episcopos,  etc.--  Commendat eis monasterium Savigniense.   (Anno 1119, Sept. 9.) [MARTENE,  ampl. Collect.,  I, 659.]
Author: Calixtus II

CALIXTUS episcopus, servus servorum Dei, venerabilibus fratribus Abrincensi et Cenomanensi episcopis, et Moritoniensi comiti, et dominis castellorum Filgeriarum et Meduanae et Sancti Hilarii, salutem et apostolicam benedictionem.

Notificamus dilectioni vestrae nos dilectum filium nostrum Vitalem, virum sapientem ac religiosum, abbatem Sanctae Trinitatis de Savigneio, et monasterium ejus in beati Petri tutelam et patrocinium suscepisse. Et locus etiam idem, uti accepimus, venerabilis est, et monasticae in eo religionis observantia per Dei gratiam custoditur. Rogamus itaque charitatem vestram, monemus atque praecipimus, ut pro beati Petri reverentia et dilectione nostra, idem coenobium cum omnibus ad ipsum pertinentibus, et fratres in eo Domino servientes diligere amplius deinceps, et adjuvare curetis, atque secundum datam vobis a Domino facultatem viriliter defendatis. Sane si qua forte persona, quod absit! saepefati monasterii bona minuere, auferre vel inquietare praesumpserit, donec satisfecerit, excommunicationis sententia feriatur. Porro quicunque locum eumdem juvare ac suis bonis honorare curaverit, omnipotentis Dei et apostolorum ejus benedictionem et gratiam, et peccatorum suorum indulgentiam consequatur. Datum Andegavis V Idus Septembris.
XXXVII.  Ad Codebaldum episcopum Ultrajectensem.--Mitram episcopalem ei tribuit.   (Anno 1119, Oct. 30.) [HEDA,  Hist. episcop. Ultraject.,  p. 148.]
Author: Calixtus II

CALIXTUS episcopus, servus servorum Dei, venerabili fratri GODEBALDO Trajectensi episcopo, salutem et apostolicam benedictionem.

Nos quidem personam tuam interesse concilio sperabamus: caeterum sicut ex fratrum tuorum quos ad nos misisti, assertione cognovimus, in itinere a Deo impeditus es, ut ad nos sine graviori periculo minime potueris pervenire, propter quod absentiae tuae paternae dilectionis intuitu parcimus, confidentes quod in Dei et Ecclesiae tuae servitio deinceps secundum facultatem perseverare fideliter debeas: porro praepositos illos, qui a te tua vice invitati ad concilium se minime praesentarunt, discretioni tuae committimus, quatenus canonicam de eis justitiam exsequaris: quod enim auctore Domino inde a te factum fuerit, hoc ratum habebimus. Praeterea pro commissae tibi Ecclesiae reverentia, et nostrae diutinae ad invicem dilectionis affectu episcopalem mitram tibi, tuisque successoribus conferendam concedimus. Datum Remis III Kal. Novemb., indict. XIII, anno 1120.
XLI.  Ecclesiae Cameracensis privilegia confirmat.   (Anno 1119, Oct. 31.) [  Mémoire de M. de Choiseul contre le magistrat de Cambrai,  pièce VIII, teste LEGLAN,  Glossaire de l' ancien Cambrésis,  p. 131.]
Author: Calixtus II

. . . . . . . . . . . . . . . . .. . . Datum Remis per manum Grisogoni S. Romanae Ecclesiae diac. cardinalis ac bibliothecarii, II Kal. Novembr., indict. XIII, Incarnationis Dominicae anno 1119, pontificatus autem domni Calixti secundi papae anno primo.
XLII.  Ad clerum et populum Hildesheimensem.   (Anno 1119, Oct. 31.) [Edidit JAFFÉ,  Regesta pontif. Rom.,  cum hac mentione: « In tabular., reg. Hannover.--Misit H. Sudendorff. » ]
Author: Calixtus II
Date:  [ leg. Hildesheimensis] [ertholdi]

Hildenensis Ecclesiae clero et populo, salutem et apostolicam benedictionem.

Audita et cognita obedientiae vestrae constantia, quam in canonica electione vestri episcopi habuistis, apprime gavisi sumus. Idcirco dilectionem vestram litteris praesentibus duximus visitandam, monentes atque praecipientes, ut in Romanae semper Ecclesiae et vestri episcopi obedientia persistatis. Nos enim in concilio Remis habito canonicam electionem et liberam consecrationem fratris nostri B, episcopi vestri, cum archiepiscopis, episcopis, abbatibus et cuncto clero approbavimus et auctoritate apostolica roboravimus. Si qui ergo vel ex clero vel ex populo canonicae vestrae electioni nondum consenserunt, commoniti a nobis id ipsum sentire vobiscum non differant, ne in sua pertinacia permanentes ecclesiasticae subjaceant ultioni. Data Remis II Kal. Novembris.